П Р О Т О К О Л    № 4

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

28 януари 2014 г.

Днес, 28.01.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

На заседанието присъстваха експертните сътрудници към комисията: Красимира Василева – началник отдел „ЮОДКВСС” към дирекция „Правна”, и Румен Митев – главен експерт „Съдебна статистика” в администрацията на ВСС.

След разисквания по обявения дневен ред и допълнително постъпили материали
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Включва към дневния ред следните допълнителни точки:
- Извлечение от Протокол № 3/20.01.2014 г. с решение на КПЕПК във връзка с изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г., приета от ВСС с решение по Протокол № 12/28.03.2013 г. – като точка 4 от дневния ред;
- Писмо-становище от Административен съд Перник във връзка с проекта на статистически кодове на административните дела /вх. № 11-01-115/2013/24.01.2014 г./ - като точка 5 от дневния ред.

ПО ДНЕВНИЯ РЕД

1. ОТНОСНО: Обсъждане на проект на решение на ВСС за преструктуриране на органите на военното правораздаване /съгласуван по чл. 30, ал. 1, т. 2 ЗСВ/.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приетият от комисията с решение по Протокол № 41/26.11.2013 г. и съгласуван по чл. 30, ал. 1, т.2 от ЗСВ проект за решение на ВСС за закриване на военни съдилища и определяне на структурата и районите на компетентност на военните съдилища в страната да бъде допълнен, като бъде изготвен в два варианта, съобразно уточненията в днешното обсъждане.
1.2. Окончателният проект по т. 1.1 да бъде подготвен за следващото заседание на комисията с оглед внасянето му за обсъждане от ВСС в заседание след 30.01.2014 г.

2. ОТНОСНО: Извлечение от Протокол № 2/13.01.2014 г. на КПУКИВИВСС с приложен Акт за резултатите от извършена планова проверка в Окръжен съд Велико Търново – граждански дела, по заповед № ПП-01-123/14.11.2013 г. на Главния инспектор на ИВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

2.1. Приема за сведение решението на КПУКИВИВСС и приложения Акт за резултати от извършена планова проверка в ОС Велико Търново по граждански дела /ПП-01-123/14.11.2013 на ИВСС/.
2.2. Във връзка с препоръчително решение на ВСС по т.65.1 от Протокол № 25/01.07.2010 г., да се изиска информация от ВКС, ВАС и от Главния прокурор на Република България (по отношение на всички прокуратури в страната) относно процента на разпределение на дела и преписки на административните ръководители и техните заместници, от общия брой дела и преписки в съответния орган на съдебната власт.
2.3. След постъпване на информацията по т. 2.2 същата да бъде обобщена и въз основа на нея, както и въз основа на информацията от всички съдилища, събрана съгласно решение на комисията по Протокол 10/12.03.2013 г., да бъде изготвен анализ с цел предложение до ВСС за актуализиране на решението му по т. 65.1 от Протокол № 25/01.07.2010 г.

3. ОТНОСНО: Предложения от Административен съд Русе по проекта на списък с подробни кодове/шифри на административните дела /вх. № 11-01-115/2013/23.01.2014 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение предложенията. След изтичане на дадения срок, съгласно съвместното решение на КПКИТС и КАОСНОСВ от 18.12.1013 г., получените становища ще бъдат насочени към КПКИТС за обобщаващо становище по предложенията на съдилищата.

4. ОТНОСНО: Извлечение от Протокол № 3/20.01.2014 г. с решение на КПЕПК във връзка с изготвяне на План-график за изпълнение на мерките, предвидени в Стратегията за превенция и противодействие на корупцията в съдебната система за 2014 г., приета от ВСС с решение по Протокол № 12/28.03.2013 г.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията Красимира Василева за следващото заседание на комисията да подготви проект за предложение до КПЕПК.

5. ОТНОСНО: Писмо-становище от Административен съд Перник във връзка с проекта на статистически кодове на административните дела /вх. № 11-01-115/2013/24.01.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение становището. След изтичане на дадения срок, съгласно съвместното решение на КПКИТС и КАОСНОСВ от 18.12.1013 г., получените становища ще бъдат насочени към КПКИТС за обобщаващо становище по предложенията на съдилищата.

ПРЕДСЕДАТЕЛ
НА КОМИСИЯТА:  / п /
КАЛИН КАЛПАКЧИЕВ